સહરાનપુર: ઉત્તર પ્રદેશના સહારનપુર જિલ્લામાં જમીન વિવાદને લઇને બે સમુદાયો વચ્ચે હિંસક ટકરાવમાં 3 લોકોના મોત નિપજ્યાં તથા પોલીસકર્મીઓ સહિત લગભગ 24 અન્ય ઘાયલ થયા. આગચંપીની ઘટના બાદ કર્ફ્યૂ લગાવવામાં આવ્યો, અસરગ્રસ્ત વિસ્તારોમાં PAC ની 8 કંપની, CRPF ની 10 કંપની, રેપિડ એક્શન ફોર્સની 2 કંપની તથા ભારત તિબેટ બોર્ડર પોલીસની 2 કંપની તૈનાત કરવામાં આવી છે. અને ઉપદ્રવીઓને જોતાં જ ગોળી મારી દેવાનો આદેશ આપ્યો છે. સીએમ અખિલેશ યાદવે હિંસા પર રિપોર્ટ માંગ્યો છે.